b"\n_START_ARTICLE_\nMencari Madonna\n_START_SECTION_\nArgument\n_START_PARAGRAPH_\nEn una festa a Papua, en Minus (encarnat per l'actor Minus C. Caroba), un adolescent, es prepara per tenir relacions sexuals amb dues bessones. Mentrestant, en algun altre rac\xc3\xb3 de la festa,  el seu amic Joseph (Samuel Tunya) i la seva xicota Yolanda fan l'amor. La Yolanda est\xc3\xa0 infectada amb el VIH, per\xc3\xb2 en Joseph no ho sap._NEWLINE_Quan la fam\xc3\xadlia de la Yolanda descobreix que t\xc3\xa9 la malaltia, la cremen viva per haver tacat l'honor de la fam\xc3\xadlia. En Joseph, ara conscient que est\xc3\xa0 infectat, torna a la seva ciutat natal acompanyat d'en Minus per buscar feina tallant fusta d'agar. Un cop all\xc3\xad, coneixen una prostituta que es diu Madonna (Clara Sinta), a qui el seu proxeneta va enviar a Papua des de Java despr\xc3\xa9s que s'infect\xc3\xa9s amb el VIH. Quan descobreix que en Joseph tamb\xc3\xa9 est\xc3\xa0 infectat, l'acull a casa, tot rebutjant les insinuacions d'altres llenyataires. Quan en Joseph es mor, la Madonna i en Minus ploren la seva mort cadasc\xc3\xba a la seva manera: la Madonna enc\xc3\xa9n una espelma i en Minus mira un v\xc3\xaddeo del seu amic.\n_START_SECTION_\nProducci\xc3\xb3\n_START_PARAGRAPH_\nMencari Madonna va ser patrocinada per la SET Foundation, fundada per Garin Nugroho. Nugroho tamb\xc3\xa9 va contribuir a la producci\xc3\xb3.  Es va triar John de Rantau per dirigir la pel\xc2\xb7l\xc3\xadcula; va ser el seu primer llargmetratge, tot i que havia rodat serials televisius locals abans. Segons el director i productor, la pel\xc2\xb7l\xc3\xadcula va sorgir a partir d'un viatge a Papua que van fer junts a inst\xc3\xa0ncies del governador d'aquella \xc3\xa8poca. A Papua, van descobrir que l'actitud permissiva de la gent d'aquesta \xc3\xa0rea envers les relacions sexuals prematrimonials \xc3\xa9s la causa que sigui la regi\xc3\xb3 amb el nombre m\xc3\xa9s alt  de casos de VIH/sida d'Indon\xc3\xa8sia. Quan Nugroho va ser incapa\xc3\xa7 de proporcionar un gui\xc3\xb3 t\xc3\xa8cnic, de Rantau i els actors locals{ \xe2\x80\x94Clara Sinta va ser l'\xc3\xbanica actriu professional que hi va participar \xe2\x80\x94 van filmar sense. La pel\xc2\xb7l\xc3\xadcula, amb un pressupost de 400 milions de rupies (uns 34.000 euros), es va acabar de filmar en una setmana. Leo Sutanto, el fundador de la productora indon\xc3\xa8sia SinemArt, va donar 300 milions de rupies  (m\xc3\xa9s de 4 milions d'euros) al projecte."